हांसी/अम्बाला. भगत सिंह रोड पर आईसीआईसीआई बैंक के एटीएम से दो हजार रुपए का एक नकली नोट निकलने पर हंगामा हो गया। नोट के ऊपर चूर्ण लेबल चिल्ड्रन बैंक ऑफ इंडिया लिखा हुआ था। नकली नोट निकलने का यह मामला पूरा दिन सोशल मीडिया पर छाया रहा। ऐसे निकला नोट...
यह वाक्या हिसार के महेंद्र नाम के एक व्यक्ति के साथ हुआ। व्यक्ति ने भगत सिंह रोड पर स्थित आईसीआईसीआई बैंक के एटीएम से कार्ड स्वाइप करके नकदी निकलवाई थी। इसके बाद उसने कैश गिना तो देखा कि पता चला कि नकदी में एक नोट नकली है। नोट पर चिल्ड्रन बैंक ऑफ इंडिया लिखा हुआ मिला। यह बात वहां नकदी निकलवाने के लिए खड़े अन्य उपभोक्ताओं को भी पता लगी। नकली नोट निकलने के बाद सबके हाथ पांव फूल गए। सभी वहां से बिना नकदी निकलवाए ही निकल गए। आस-पास के दुकानदार वहां मौके पर एकत्रित हो गए। बताया गया कि इस दौरान संबंधित व्यक्ति ने बैंक या एटीएम में कैश डालने वाली कंपनी के किसी अधिकारी से बात की और उन्होंने नोट बदलने की बात कहकर उसे अपने पास बुला लिया। नोट बदले जाने की बात पर वह व्यक्ति शांत हुआ। हालांकि इस दौरान पूरे भगत सिंह रोड पर हंगामे की स्थिति रही और उत्सुकता वश यह जानने के लिए बेताब दिखे कि चूर्ण का नोट एटीएम के अंदर कैसे और किसने डाला।
जानकारी में आया है मामला: बीएम
इस बारे में आईसीआईसीआई बैंक के ब्रांच मैनेजर अभिनाश ने बताया कि मामला जानकारी में आया है। लेकिन ऐसी शिकायत लेकर कोई हमारे पास नहीं आया है। एटीएम से नकली नोट निकले, ऐसा नहीं हो सकता। बाकी इस मामले को लेकर मैं बैंक के उच्च अधिकारियों से बात करूंगा।
hin_Deva hin_Deva hin_Deva hin_Deva